Diari Oficial de la Generalitat Valenciana


Sumari del DOGV 4761, del 26-05-2004 (2004/4739)

RESOLUCIÓ de 4 de maig de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del protocol addicional pel qual es determinen les aportacions econòmiques de les parts i s'incorporen els projectes seleccionats, en estos dos casos amb referència a l'exercici 2003, com a annex a la pròrroga del conveni-programa per al desenrotllament de prestacions bàsiques de servicis socials de corporacions locals, subscrit entre el Ministeri de Treball i Assumptes Socials i la Conselleria de Benestar Social de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4761

Data del DOGV
:   26-05-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/4739


Data del document
:   04-05-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria de Benestar Social
    * administració central
    * servei social
    * cooperació administrativa

RESOLUCIÓ de 4 de maig de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del protocol addicional pel qual es determinen les aportacions econòmiques de les parts i s'incorporen els projectes seleccionats, en estos dos casos amb referència a l'exercici 2003, com a annex a la pròrroga del conveni-programa per al desenrotllament de prestacions bàsiques de servicis socials de corporacions locals, subscrit entre el Ministeri de Treball i Assumptes Socials i la Conselleria de Benestar Social de la Generalitat Valenciana. [2004/F4739]
  
Subscrit, després de la tramitació prèvia reglamentària, entre el Ministeri de Treball i Assumptes Socials i la Generalitat Valenciana, el 23 de desembre de 2003, un protocol addicional pel qual es determinen les aportacions econòmiques de les parts i s'incorporen els projectes seleccionats, en estos dos casos amb referència a l'exercici 2003, com a annex a la pròrroga del conveni-programa per al desenrotllament de prestacions bàsiques de servicis socials de corporacions locals, subscrit entre el Ministeri de Treball i Assumptes Socials i la Conselleria de Benestar Social de la Generalitat Valenciana, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat protocol, que ha quedat inscrit en el Registre de Convenis amb el número 0123/2004, i que figura com a annex d'esta resolució.
  
València, 4 de maig de 2004.- La directora general de Relacions amb les Corts i Secretariat del Govern: Alida C. Mas Taberner.
  
Protocol addicional pel qual es determinen les aportacions econòmiques de les parts i s'incorporen els projectes seleccionats, en estos dos casos amb referència a l'exercici 2003, com a annex a la pròrroga del conveni-programa per al desenrotllament de prestacions bàsiques de servicis socials de corporacions locals, subscrit entre el Ministeri de Treball i d'Assumptes Socials i la Conselleria de Benestar Social de la Generalitat Valenciana
  
Madrid, 23 de desembre de 2003
  
Reunits
  
D'una part, el ministre de Treball i Assumptes Socials, Eduardo Zaplana Hernández-Soro, nomenat per Reial Decret 674/2002, del 9 de juliol (Boletín Oficial del Estado número 164, del 10), en nom i representació de l'administració general de l'estat, en virtut del que disposa la Llei 4/1999, del 13 de gener, de modificació de la Llei 30/1992, del 26 de novembre, de Règim Jurídic de les Administracions Públiques i del Procediment Administratiu Comú (Boletín Oficial del Estado núm. 12, del 14 de gener), sobre competència per a realitzar convenis de col·laboració amb les comunitats autònomes.
  
I, d'una altra part, la consellera de Benestar Social de la Generalitat Valenciana, Alicia de Miguel García, nomenada per Decret 6/2003, de 21 de juny, del president de la Generalitat Valenciana, en nom i representació de la Generalitat Valenciana (DOGV número 4.528, bis, de 23 de juny del 2003), autoritzada per a este acte per acord del Govern Valencià, de data 19 de desembre de 2003.
  
Ambdós parts es reconeixen mútua capacitat per a obligar-se i convindre i,
  
Manifesten
  
Que el Ministeri de Treball i Seguretat Social i la Generalitat Valenciana van subscriure, en data 5 de maig de 1988, un conveni-programa per al desenrotllament de prestacions bàsiques de servicis socials de corporacions locals.
  
Que, creat per Reial Decret 727/1988, de l'11 de juliol, de Reestructuració de Departaments Ministerials, este departament va assumir les competències que fins eixe moment posseïa el Ministeri de Treball i Seguretat Social en matèria d'acció social i servicis socials, substituint per tant a este últim com a part en el conveni referenciat, el qual va ser objecte de pròrroga per als exercicis successius de 1989 i 1990.
  
Que el Ministeri de Treball i Assumptes Socials es crea en virtut del Reial Decret 758/1996, del 5 de maig, de Reestructuració de Departaments Ministerials, i se li assigna, en este, les competències que fins ara tenia atribuïdes l'extint Ministeri d'Assumptes Socials en matèria d'acció social i servicis socials, substituint, per tant, este últim com a part en el conveni referenciat.
  
Que l'estructura orgànica del departament ha sigut establida pel Reial Decret 839/1996, del 10 de maig, sobre estructura orgànica de determinats ministeris.
  
Que, precisament, el conveni subscrit pel Ministeri d'Assumptes Socials i la Generalitat Valenciana sobre pròrroga per a 1990 del conveni del 5 de maig de 1988 a què s'està fent referència, establia en la seua clàusula tercera la pròrroga automàtica d'aquell per a exercicis econòmics successius, que no media cap denúncia expressa de les parts.
  
Que, no obstant això, d'esta pròrroga automàtica s'exclouen les quantitats en què es xifren, per a cada exercici pressupostari, les aportacions econòmiques que les parts signatàries realitzen per al finançament dels projectes inclosos en la programació anual prevista en el conveni, havent de ser estes aportacions objecte d'actualització cada any, a fi d'ajustar-les a les previsions pressupostàries que s'establisquen.
  
Que, d'acord amb les comunitats autònomes en la Conferència Sectorial d'Assumptes Socials, el Govern, per Acord del Consell de Ministres de l'11 d'abril del 2003, publicat en el Boletín Oficial del Estado número 115, de 14 de maig, va aprovar els criteris objectius de distribució entre comunitats autònomes del crèdit pressupostari 96.24.996B.985.82, per al desenrotllament de prestacions bàsiques de Servicis Socials de corporacions locals.
  
Que havent-se efectuat, conforme al procediment previst en el conveni abans citat, la determinació de les aportacions econòmiques de les parts corresponents a l'any 2003, correspon instrumentar-la a través del present protocol addicional, junt amb la selecció de projectes sobre prestacions bàsiques de servicis socials realitzada per la Generalitat Valenciana i aprovada així mateix, a efectes de finançament conjunt, d'acord amb el procediment i la forma previstos en el conveni-programa.
  
Per tot allò que s'ha manifestat, i en virtut del que establix l'article 6 de la Llei 30/1992, del 26 de novembre, de Règim Jurídic de les Administracions Públiques i del Procediment Administratiu Comú, ambdós parts acorden subscriure el present protocol addicional al conveni de cooperació subscrit amb data 5 de maig de 1988, prorrogat pels del 4 maig de 1989 i 5 novembre de 1990, el qual es regirà per les següents,
  
Clàusules
  
Primera. La incorporació ?com a annex al conveni-programa esmentat en el primer paràgraf del manifest, i perquè formen part integrant d'este- dels projectes presentats per les entitats locals de l'àmbit territorial de la Generalitat Valenciana, i que queden indicades en l'annex del present protocol addicional.
  
Segona. La dotació econòmica corresponent a la Generalitat Valenciana per a l'execució del convenio-programa dins de l'exercici econòmic de 2003, a càrrec de l'aplicació econòmica 07.32.668.27.3, T-0228 «Servicis Socials Generals» del Pressupost de 2003, és de catorze milions dos-cents quinze mil cinc-cents seixanta-quatre euros amb setanta-dos cèntims (41.645.843, 72 euros). L'import total es distribuirà de la forma següent entre les administracions públiques concertants:
  
- Corporacions locals 25.914.334,94 €
  
- Comunitat autònoma 73.946.811,72 €
  
- Ministeri de Treball i Assumptes Socials 9.037,365,22 €
  
Total 77.997.366,88 €
  
Tercera. En la mesura que es puga, ambdós administracions públiques faran extensius els projectes inclosos en este protocol addicional a anys successius, en els termes establits respecte d'això en la clàusula novena de l'esmentat conveni-programa de 5 de maig de 1988 i en la clàusula tercera del conveni per a la seua pròrroga, de 5 de novembre de 1990.
  
I, en prova de conformitat, subscriuen el present protocol addicional, en dos exemplars, al lloc i en la data indicats en este document.
  
El ministre de Treball i Assumptes Socials, (p. d. Orde comunicada de 14 d'abril del 2003) la secretària general d'Assumptes Socials:
  
Lucía Figar de Lacalle.
  
La consellera de Benestar Social: